വെള്ളപ്പൈൻ എണ്ണ

വെള്ളപ്പൈനിന്റെ വിത്തിൽ നിന്നും വേർതിരിച്ചെടുക്കുന്ന ഒരു എണ്ണയാണ് വെള്ളപ്പൈൻ എണ്ണ. പശ്ചിമഘട്ടതദ്ദേശവാസിയായ വെള്ളപ്പൈൻ 800 മീറ്റർ വരെ ഉയരമുള്ള കാടുകളിൽ നിറയെ വളരുന്നുണ്ട്. ഒരു രാസപ്രക്രിയ വഴിയാണ് വിത്തിൽ നിന്നും എണ്ണ വേർതിരിക്കുന്നത്, അതിനുശേഷമുള്ള വിത്തിന്റെ ഭാഗം ഭക്ഷ്യയോഗ്യമാണ്.

 പരിപ്പ് 
വിത്തിന്റെ 47 % ഭാഗം കയ്യടക്കിയിരിക്കുന്ന പരിപ്പിന് ഏതാണ്ട് 55 ഗ്രാം ഭാരമുണ്ടായിരിക്കും. ചുവപ്പുകലർന്ന വെള്ളനിറാമോ പച്ചയോ ആയിരിക്കും ഇതിന്റെ നിറം. ഗന്ധമുള്ള പുറംതോടിന് നല്ല കട്ടിയുണ്ടായിരിക്കും. പുതിയ കായയുടേ പരിപ്പിൽ 41-47% ഈർപ്പം ഉണ്ടാവും. ഇളംമഞ്ഞ നിറാമുള്ള ഒരെണ്ണ ഈ പരിപ്പിന്റെ ഭാരത്തിന്റെ ഏതാണ്ട് 19-23 % ഉണ്ടാവും. എണ്ണ വേർതിരിക്കാനായി കായകൾ വെയിലത്തിട്ട് ഉണങ്ങുകയോ ആവിയിൽ പുഴുങ്ങുകയോ ചെയ്യും. ഉണങ്ങിയ പരിപ്പിന്റെ ഭാരത്തിന്റെ നാലിലൊന്നോളം ഈ എണ്ണയ്ക്ക് ഉണ്ടായിരിക്കും.

 ശേഖരണവും എണ്ണ വേർതിരിക്കലും 
വിത്തുകൾ വീണ ഉടനെ മുളയ്ക്കുന്നതിനു മുന്നേ ശേഖരിക്കുന്നു . കൈകൊണ്ടുതന്നെ പെറുക്കിയെടുക്കുന്ന ഇവ തൊണ്ടുകളഞ്ഞശേഷം തണലത്ത് നാലഞ്ച് ആഴ്ച ഉണങ്ങുന്നു. ആറേഴ് മില്ലീമിറ്റർ വലിപ്പത്തിൽ ചതച്ചെടുക്കുന്ന പരിപ്പുകളിൽ നിന്നും 8-9 ശതമാനം എണ്ണ ലഭിക്കുന്നു. ബാക്കിയുള്ള എണ്ണ വേർതിരിക്കാൻ രാസപ്രക്രിയ ആവശ്യമാണ്.

 എണ്ണയും കൊഴുപ്പും 
55 ശതമാനത്തിലേറെ കൊഴുപ്പ് അടങ്ങിയ ഈ എണ്ണ താഴ്ന്ന താപനിലയിൽ ഖരമായിത്തന്നെ ഇരിക്കുന്നതിനാൽ ഇത് കൊഴുപ്പ് എന്നാണ് അറിയപ്പെടുന്നത്. 40-45 ശതമാനം സ്റ്റീറിക് ആസിഡും 10-13 ശതമാനം പാമിറ്റിക് ആസിഡും 43-48 ശതമാനം ഒലിയിക് ആസിഡും ഇതിൽ അടങ്ങിയിരിക്കുന്നു. കേവലം 0.5 ശതമാനമേ ലിനോലിക് ആസിഡ് ഇതിൽ ഉള്ളൂ. 20 കാർബൺ അടങ്ങിയിട്ടുള്ള അരകാഡിക് ആസിഡ് 5 ശതമാനം വരെ ഇതിൽ ഉണ്ടാവും.

കൊഴുപ്പ് ആസിഡ് അനുപാതം
SEA Hand Book-2009.
Fatty AcidPercentageMyristic acid(C14:0)0.0-1.0Palmitic acid(C16:0)9.7-13.0Stearic acid(C18:0)38.0-45.0Arachidic acid0.4-4.6Oleic acid42.0-48.0Linoleic acid0.2-2.3Linolenic acid up to 0.5 
നല്ല മണമുള്ള മഞ്ഞകലർന്ന് വെള്ള നിറമുള്ള ഈ കൊഴുപ്പ് വെളിച്ചത്ത് വച്ചാൽ വെളുപ്പിച്ചെടുക്കാം

കൊഴുപ്പിന്റെ ഘടന
SEA Hand Book-2009.
CharacterRangeRefractive index at 600C1.4577-1.4677Iodine value36-51Saponification value186-193Unsaponifiable matter1.0-2.0Titer530C min

 എണ്ണയുടെ ഗുണങ്ങൾ 
രാസീയമായി ട്രീറ്റ് ചെയ്താൽ ഭക്ഷ്യയോഗ്യമാണ് ഈ എണ്ണ. മെഴുതിരികളും സോപ്പും സുഗന്ധദ്രവ്യങ്ങളും എല്ലാം ഉണ്ടാക്കാൻ ഇത് ഉപയോഗിക്കുന്നുണ്ട്.
വെണ്ണയിൽ മായം ചേർക്കാനു  ഇത് ഉപയോഗിക്കുന്നുണ്ടാത്രേ.

 ഇവയും കാണുക 
 Vateria indica
 Trees of India
 Incense of India
 Puja (Buddhism)
 Puja (Hinduism)

 അവലംബം 

 പുറത്തേക്കുള്ള കണ്ണികൾ 
 Pilikula.com 
 Crirec.com 

വർഗ്ഗം:കേരളത്തിന്റെ സമ്പദ്‌വ്യവസ്ഥ
വർഗ്ഗം:സസ്യഎണ്ണകൾ